procesaur/Wiki.mk huggingface dataset:
Министер за економија и труд на Македонија

Министер за економија и труд — прв човек во министерството за економија и труд на Македонија, институција која била основана во 1991 година. Актуелен министер за економија и труд е Бесар Дурмиши.
= Список министри =;Партија
#, Име(роден–починал), Слика, Мандат, Политичка припадност
1, Стојан Трајановски(1938-), 20 март 1991, 4 септември 1992, СДСМ
2, Петруш Стефанов(1922-), 4 септември 1992, 20 декември 1994, СДСМ
3, Ристо Иванов(1927-), 20 декември 1994, 23 февруари 1996, СДСМ
4, Беќир Жута(1935-), 23 февруари 1996, 30 ноември 1998, ПДП
5, Жанко Чадо(1948-), 30 ноември 1998, 19 мај 1999, ДА
6, Михајло Толевски(1952-), 19 мај 1999, 1 ноември 2002, ДА
7, Илија Филиповски(1958-), 1 ноември 2002, 12 мај 2004, СДСМ
8, Стевчо Јакимовски(1960-), 2 јуни 2004, 18 ноември 2004, ЛДП
9, Фатмир Бесими(1975-), 17 декември 2004, 28 август 2006, ДУИ
10, Вера Рафајловска(1947-), 28 август 2006, 26 јули 2008, НСДП
11, Фатмир Бесими(1975-), 28 јули 2008, 28 јули 2011, ДУИ
12, Ваљон Сараќини(1981-), 28 јули 2011, 25 јуни 2014, ДУИ
13, Беким Незири(1977-), 19 јуни 2014, 18 јануари 2016, ДУИ
14, Дритон Кучи(1975-), 18 јануари 2016, 1 јуни 2017, ДУИ
15, Крешник Бектеши(1985-), 1 јуни 2017, 23 јуни 2024, ДУИ
16, Бесар Дурмиши(1988-), 23 јуни 2024, во служба, Беса
Кватернион

+Множење на кватернион
×, 1, ''i'', ''j'', ''k''
1, 1, ''i'', ''j'', ''k''''i'', ''i'', −1, ''k'', −''j''''j'', ''j'', −''k'', −1, ''i''''k'', ''k'', ''j'', −''i'', −1
Кватернион – претставува збир на скалари и вектори и како таков објект не е ни вектор ни скалар. Поимот кватернион го вовел Хамилтон. Пример на кватернион може да се најде при проучување на ротацијата на тело околу неподвижна оска.
Кога два скалари, на пример m и n се поделат, повторно се добива скалар p=m/n, што може да се напише како m=pn. По аналогија количник на два вектора a и b кои во општ случај не се колинеарни е некоја величина која се означува како Q при што како таква треба да го задоволува равенството a =Q b. Производот Q b, геометриски претставува деформација (со оглед дека векторите во општ случај не се колинеарни) и вртењето на векторот b за агол Θ=<(a, b) до поклопување со a. За да се дефинира делењето на два вектора, мора претходно да се дефинира величината Q. Оваа величиниа Хамилтон ја прикажал во облик на збир на скаларот А и векторот a. Величината Q=А+ a, бидејќи е одредена со четири броја ја нарекол кватернион. Кватернионот не може да се претстави геометриски со оглед за такво нешто се потребни четири оски, една за скаларот и три за векторот.
1 Особини
<math>q ::= a + bi + cj + dk \!</math> где су <math> a,b,c,d\in\mathbb{R}</math>
а <math>i\!</math>, <math>j\!</math> и <math>k\!</math> испуњавају следеће услове:
::<math> m * n \! </math>, <math>i \! </math>, <math>j \! </math>, <math>k \! </math><math>i \! </math>, <math>-1 \! </math>, <math>k \! </math>, <math>-j \! </math><math>j \! </math>, <math>-k \! </math>, <math>-1 \! </math>, <math>i \! </math><math>k \! </math>, <math> j \! </math>, <math>-i \! </math>, <math>-1 \! </math>
2 Матричен облик
Ако елементите на матрицата се комплексни броеви тогаш таа е со димензии 2 * 2
:<math>\begin{pmatrix} a+bi & c+di \\ -c+di & a-bi \end{pmatrix}</math>
За реална матрица:
:<math>\begin{pmatrix}
\;\; a & b & \;\; c & d \\
\;\; -b & \;\; a & -d & c \\
\;\; -c & \;\; d & \;\; a & -b \\
\;\; -d & \;\; -c & \;\; b & \;\; a
\end{pmatrix}</math>
Каде <math> a,b,c,d\in\mathbb{R}</math>.
Иско

Франсиско Роман Аларкон Суарес (роден на 21 април 1992), попознат како Иско — шпански фудбалер, на Реал Мадрид и на шпанската репрезентација.
Тој ја започнал својата кариера во Валенсија, но претежно настапувал за резервниот тим од Местаља. Во 2011 година, тој се преселил во Малага каде што со добрите игри ја заработил наградата ''Златно момче'' во 2012 година, а подоцна направил трансфер во Реал Мадрид за 30 милиони евра, во јуни 2013 година.
Иско ја претставувал Шпанија во различни младински категории, вклчувајќи го и настапот за олимписката репрезентација на Летните олимписки игри 2012 година, а своето деби за сениорскиот тим на Шпанија го направил во 2013 година.
Министер за земјоделство, шумарство и водостопанство на Македонија

Министер за земјоделство, шумарство и водостопанство — прв човек во министерството за земјоделство, шумарство и водостопанство на Македонија, институција која била основана во 1991 година. Актуелен министер за земјоделство, шумарство и водостопанство е Цветан Трипуновски.
= Список на министри =;Партија
#, Име(роден–починал), Слика, Мандат, Политичка припадност
1, Иван Ангелов(1941-), 20 март 1991, 5 септември 1992
2, Ефтим Анчев(1945-), 5 септември 1992, 20 декември 1994
3, Иван Ангелов(1941-), 20 декември 1994, 23 февруари 1996
4, Никола Паракеов, 23 февруари 1996, 29 мај 1997
5, Киро Докузовски, 29 мај 1997, 30 ноември 1998
6, Владимир Џабирски(1956-), 30 ноември 1998, 28 декември 1999
7, Марјан Ѓорчев(1956-), 28 декември 1999, 1 ноември 2002, ВМРО-ДПМНЕ
8, Славко Петров(1937-2009), 1 ноември 2002, 15 ноември 2004
9, Садула Дураку(1960-), 15 ноември 2004, 27 август 2006
10, Аце Спасеновски(1969-), 27 август 2006, 10 јули 2009
11, Љупчо Димовски(1959-), 10 јули 2009, 19 јуни 2014, СПМ
12, Михаил Цветков(1954-), 19 јуни 2014, 1 јуни 2017, СПМ
13, Љупчо Николовски(1983-), 1 јуни 2017, 26 јуни 2019, СДСМ
14, Трајан Димковски(1967-), 26 јуни 2019, 31 август 2020, СДСМ
15, Аријанит Хоџа(-), 31 август 2020, 16 јануари 2022‎, Беса
(13), Љупчо Николовски(1983-), 16 јануари 2022‎, 24 јуни 2024, СДСМ
16, Цветан Трипуновски(1980-), 24 јуни 2024‎, во служба, ВМРО-ДПМНЕ
Министер за локална самоуправа на Македонија

Министер за локална самоуправа — прв човек во министерството за локална самоуправа на Македонија, институција која била основана во 1998 година. Моментален министер за локална самоуправа е Златко Перински.
1 Список на министри
;Партија
#, Име(роден–починал), Слика, Мандат, Политичка припадност
1, Џевдет Насуфи(1948-), 30 ноември 1998, 28 декември 1999, ДПА
2, Џемаил Саити(?-), 28 декември 1999, 13 мај 2001, ДПА
3, Фаик Аслани(?-), 13 мај 2001, 1 ноември 2002, ДПА
4, Александар Гештаковски(?-), 1 ноември 2002, 17 декември 2004, СДСМ
5, Ризван Сулејмани(1957-), 17 декември 2004, 27 август 2006, ДУИ
6, Зоран Коњановски(1967-), 27 август 2006, 18 јуни 2007, ВМРО-ДПМНЕ
7, Абдурахман Мемети(?-), 18 јуни 2007, 27 јули 2008, ПДП
8, Муса Џафери(1959-), 27 јули 2008, 28 јули 2011, ДУИ
9, Невзат Бејта(1961-), 28 јули 2011, 18 февруари 2013, ДУИ
10, Тахир Хани(1961-), 18 февруари 2013, 25 јуни 2014, ДУИ
11, Лирим Шабани(1981-), 25 јуни 2014, 5 април 2016, ДУИ
12, Ширет Елези(1981-), 5 април 2016, 1 јуни 2017, ДУИ
13, Сухејл Фазлиу(1986-), 1 јуни 2017, 26 јуни 2019, НДП
14, Горан Милевски(1974-), 26 јуни 2019, 31 октомври 2022, ЛДП
15, Ристо Пенов(1980-), 31 октомври 2022, 23 јуни 2024, ЛДП
16, Златко Перински(1982-), 23 јуни 2024, Тековен, ВМРО-ДПМНЕ
Рафаел Варан

Рафаел Варан (|Raphaël Varane), – француски фудбалер, играч од одбраната на Манчестер Јунајтед и на француската репрезентација.
1 Животопис
Неговиот татко е од Мартиник, а мајка му е Французинка.
2 Клупска кариера
Кариерата ја почнал во локалниот клуб Елем на возраст од седум години. После две години во „мал“ клуб, го забележуваат скаутите од Ланс. Иако интерес покажале и други локални клубови, меѓу кои и прволигашот Лил, тој оди во Ланс.
2.1 Ланс
Кон крајот на октомври 2010 година, Варан е повикан да тренира со првиот тим. На тренингот доаѓа до повреда на еден од одбранбените играчи на Ланс, а како единствено решение се наметнал младиот Варан. Тоа бил натпревар против Монпелје на кој Ланс победил со 2 : 0. Варан одиграл извонредни 90 минути, па предизвикал еуфорија во градот и пошироко. На големо бил фален од тренерот, претседателот на клубот, капитенот и останатите соиграчи. Медиумите го прогласиле за еден од надежите на францускиот фудбал.
Варан одиграл уште неколкупати во првиот ти, а клубот за да го задржи и за да ги одврати останатите клубови од него, го продолжува неговиот договор на уште четири години. Својот прв гол го постигнал во ремито против Кан на 8 мај. Но Ланс заради своите лоши партии испаѓа во Втората француска лига.
2.2 Реал Мадрид
Варан со своите одлични игри привлекол многу големи клубови во Европа, но за негово ангажирање најупорен бил големиот мадридски гигант, Реал. Неговото преоѓање во Реал на Лансовите навивачи им го потврдил претседателот на клубот Жерве Мартел на 22 јуни 2011 година. Варан пред оваа потврда бил во Мадрид на разговор кај својот сонародник Зинедин Зидан. Пет дена подоцна од Лил, трансферот го потврдил и Реал. Веќе на подготовките Варан дебитирал на натпреварот против ЛА Галакси кој Реал го добил со 4 : 1. Во Ла лига дебитира против Расинг Сантандер на 21 септември 2011 година.
Три дена подоцна на натпреварот против Рајо Валјекано, Варан го постигнува својот првенец за Реал. Со 18 години и 152 дена станува најмладиот странски играч стрелец за Реал.
На 27 јули 2021 година, било објавено дека Манчестер Јунајтед и Реал Мадрид постигнале договор за трансфер на Варан, под услов тој да помине лекарски прегледи и да потпише договор.
3 Репрезентативна кариера
Варан ги поминал сите категории на француската фудбалска репрезентација, а на своето деби за П-18 постигнува гол против Данска. Набрзо добива повик за репрезентацијата П-21. Својот единствен гол за репрезентацијата П-21 го постигнал на натпреварот против Словачка.
Францускиот фудбалски селектор во мај 2016 година го објави пописот за настап на Европското првенство во Франција, на кој е изоставен Варан заради повреда. Варан се повреди на тренинг на Реал Мадрид за финалето од Лигата на шампиони против Атлетико Мадрид, а бидејќи за заздравување му требало околу три недели, го пропуштил не само финалето од Лигата на шампионите, туку и Европското првенство.
4 Трофеи
4.1 Клуб
* Куп на кралот (1): 2014
* Ла лига (1) : 2011/12
* Суперкуп на Шпанија (1) : 2012
* Лига на шампионите (2): 2014, 2016
* Суперкуп на УЕФА (2) : 2014, 2016
Министер за животна средина и просторно планирање на Македонија

Министер за животна средина и просторно планирање — прв човек во министерството за животна средина и просторно планирање на Македонија, институција која била основана во 1998 година. Актуелен министер за животна средина е Мухамед Хоџа.
= Листа на министри =;Партија
#, Име(роден–починал), Слика, Мандат, Политичка припадност
1, Тони Поповски(?), 30 ноември 1998, 30 ноември 2000, Демократска алтернатива
2, Марјан Додовски(1966-), 30 ноември 2000, 13 мај 2001, ВМРО-ДПМНЕ
3, Владимир Џабирски(1956-), 13 мај 2001, 1 ноември 2002, ВМРО-ДПМНЕ
4, Љубомир Јанев(1962-), 1 ноември 2002, 17 декември 2004, СДСМ
5, Зоран Шапуриќ(1958-), 17 декември 2004, 27 август 2006, ЛДП
6, Имер Алиу(1977-), 27 август 2006, 20 февруари 2007, ДПА
7, Џелил Бајрами(1973-), 20 февруари 2007, 27 јули 2008, ДПА
8, Неџати Јакупи(1973-), 27 јули 2008, 28 јули 2011, ДУИ
9, Абдилаќим Адеми(1969-2018), 28 јули 2011, 19 јуни 2014, ДУИ
10, Нурхан Изаири(1961-), 19 јуни 2014, 5 април 2016, ДУИ
11, Башким Амети(1983-), 5 април 2016, 1 јуни 2017, ДУИ
12, Садула Дураку(1960-), 1 јуни 2017, 19 јули 2019, ДУИ
13, Насер Нуредини(1979-), 19 јули 2019, 28 февруари 2023, ДУИ
14, Каја Шукова, 28 февруари 2023, 24 јуни 2024, СДСМ
15, Изет Меџити, 24 јуни 2024, 4 ноември 2025, Демократско Движење
(15), Ане Лашкоска(1978-), 4 ноември 2025, 24 декември, ВМРО-ДПМНЕ
16, Мухамед Хоџа, 24 декември 2025, Тековен, Демократско Движење
Министер за социјална политика, демографија и млади на Македонија

Министер за социјална политика, демографија и млади порано министер за труд и социјална политика — прв човек во Министерството за социјална политика, демографија и млади на Македонија, институција која била основана во 1991 година. На чело на министерството во моментов е Фатмир Лимани.
1 Список
;Партија
Министер за труд и социјална политика
Вкупен реден број, Реден број, Име(роден–починал), Слика, Мандат, Политичка припадност
1 1, Илјас Сабриу(1951-), 20 март 1991, 28 февруари 1996, ПДП
2 2, Насер Зибери(1961-), 28 февруари 1996, 30 ноември 1998, ПДП
3 3, Бедредин Ибраими(1952-), 30 ноември 1998, 1 ноември 2002, ДПА
4 4, Јован Манасиевси(1968-), 1 ноември 2002, 15 ноември 2004, ЛДП
5 5, Стевче Јакимовски(1960-), 15 ноември 2004, 28 август 2006, ЛДП
6 6, Љупчо Мешков(1948-), 28 август 2006, 27 јули 2008, ЛПМ
7 7, Џељаљ Бајрами(1973-), 27 јули 2008, 28 јули 2011, ДУИ
8 8, Спиро Ристовски(1981-), 28 јули 2011, 29 мај 2013, ВМРО-ДПМНЕ
9 9, Диме Спасов(1985-), 29 мај 2013, 12 ноември 2015, ВМРО-ДПМНЕ
10 10, Фросина Ременски(1977-), 12 ноември 2015, 18 мај 2016, СДСМ
В.Д. 1 В.Д. 1, Ибрахим Ибрахими(1967-), 28 декември 2016, 1 јуни 2017, СРМ
11 11, Мила Царовска(1984-), 1 јуни 2017, 3 јануари 2020, СДСМ
12 12, Рашела Мизрахи(1981-), 3 јануари 2020, 15 февруари 2020, ВМРО-ДПМНЕ
В.Д. 2 В.Д. 2, Ѓонул Бајрактар(1972-), 15 февруари 2020, 31 август 2020, ДПТМ
13 13, Јагода Шахпаска(1984-), 31 август 2020, 17 јануари 2022, СДСМ
14 14, Јована Тренчевска(1969-), 17 јануари 2022, 28 јануари 2024, СДСМ
15 15, Ѓоко Велковски (1986-), 28 јануари 2024, 30 мај 2024, ВМРО-ДПМНЕ
В.Д. 3 В.Д. 3, Енвер Хусејин (1971-), 30 мај 2024, 23 јуни 2024, ДПТМ
:! Министер за социјална политика, демографија и млади
16 1, Фатмир Лимани (1973-), 23 јуни 2024, Тековен, Беса
Џевдет Насуфи

Џевдет Насуфи — македонски политичар од албанска народност.
3 Животопис
Џевдет Насуфи е роден во 1948 година во струшкото село Велешта. Бил заменик на претседателот на Владата на Република Македонија. Во периодот од 30 ноември 1998 до 28 декември 1999 година, тој бил Министер за локална самоуправа, додека во периодот од 28 декември 1999 – мај 2001 година, тој бил Министер за правда на Република Македонија.
4 Наводи
Џевдет Насуфи — македонски политичар од албанска народност.
3 Животопис
Џевдет Насуфи е роден во 1948 година во струшкото село Велешта. Бил заменик на претседателот на Владата на Република Македонија. Во периодот од 30 ноември 1998 до 28 декември 1999 година, тој бил Министер за локална самоуправа, додека во периодот од 28 декември 1999 – мај 2001 година, тој бил Министер за правда на Република Македонија.
4 Наводи
|-
Битка кај Дојран (1918)

Битка кај Дојран се случила на 18-19 септември во 1918 година и била третата битка кај Дојра, Грчките и Британските војници извршиле напад врз позициите на Бугарската Прва армија во близина на Дојранското Езеро. Битката била дел од Првата светска војна и претставувалa дел од Балканското боиште. Битката завршила со пораз на силите на антантата.
1 Предигра
Грчките и британските воени сили тргнале од нивната база во Солун, во исто време како и српските и француските. Грците кои биле под команда на Џорџ Мајлен тргнале да ги нападнат бугарските позиции кај Дојранското Езеро, Србите и Французите под команда на Франчет Деспери почнале да навлегуваат во бугарската одбрана во Вардарската долина. Грците и Британците имале цел да ги фатат бугарските позиции кај ридовите над Дојранското Езеро.
Ова не бил првпат сојузниците да го нападнат Дојран - во 1916 година, англиско-францускиот обид бил одбиен од страна на Одделението од Втората тракиска пешадија; Британците имале два неуспешни обиди за да го ослободат тојкрај во 1917. Утврдувањата биле добро изградени (од страна на бугарските инженери), Бугарите ја зајакнале својата одбрана во првите месеци на 1916 година и во почетокот на 1917 година. Теренот околу областа бил многу тежок, утврдувањата биле опкружени со повеќе од четири километри од грмушки и од карпи.
2 Битката
На левата страна, британскиот XII корпус, подделен на 22-ри и 26-ти, засилено со Серес дивизијата на грчката војска иѕвршиле напад. Британците донеле 231 парчиња артилерија, вклучувајќи и тешки 8-инчни хаубици. Бомбардирањето се случило во текот на два дена, при што пешадијата напредувала. Британците пред битката го подготват и испланирале нападот. Тие се соочиле со бугарската Деветта Плевенска дивизија со 122 пушки, која била многу утврдена и добро подготвена за одбрана, под команда на генералот Владимир Вазов.
Исмаил Дарлишта

Исмаил Дарлишта (роден на година во Скопје) — македонски правник, политичар и уставен судија.
1 Животопис
Исмаил Дарлишта е роден на 4 април 1964 година во Скопје. Основното и средното образование го завршил во Скопје, а потоа во 1984/85 година се запишал на Правниот факултет на Универзитетот во Приштина. Дипломирал во 1989 година, а правосудниот испит го положил во Скопје во 1991 година. По дипломирањето, во периодот од 1990-1996 година рабоел како советник на Собранието на Град Скопје.
Истовремено, во периодот од 1996-2000 година бил заменик член на Државната изборна комисија и работел како самостоен референт во Општина Центар во Скопје. Потоа се вработил како заменик директор во Агенцијата за Државни службеници во периодот од 2000-2002 година. Во периодот од октомври 2002 до октомври 2003 година бил именуван за Министер за правда на Република Македонија. Од 20 јули 2005 година до 31 декември 2006 година работел како член на Републичкиот судски совет.
На функцијата судија на Уставниот суд на Република Македонија бил избран на 31 јули 2008 година.
Бугари во Бугарија

Бугарите се главна етничка група во Бугарија. Според пописот на населението во 2011 година тие се 5 664 624 лица или 76.9% од населението на земјата.
1 Бројност и дел
1.1 Пописи на населението
Бројност и удел на бугарите, според пописот на населението во Бугарија во текот на годините:
Година, Дел (во %), Бројност
1900, 77.1, 2 888 219
1905, 79.4, 3 203 810
1910, 81.1, 3 518 756
1920, 83.3, 4 036 056
1926, 83.2, 4 557 706
1934, 85.6, 5 204 217
1946, 84.0, 5 903 580
1956, 85.5, 6 506 541
1965, 87.9, 7 231 243
1975, 90.9, 7 930 024
1992, 85.7, 7 271 185
2001, 83.9, 6 655 210
2011, 76.9, 5 664 624
Бројност и удел на бугарите, според пописот на населението во Бугарија во текот на годините, по области:
Област, Бројност, Дел (во %)
2001, 2011, 2001, 2011
Вкупно, 6,655,210, 5,664,624, 83.9, 76.9
Благоевградска област, 286,491, 251,097, 83.97, 77.60
Бургаска област, 338,625, 298,128, 79.94, 71.69
Варненска област, 393,884, 371,048, 85.25, 78.10
Великотрновска област, 259,099, 211,353, 88.37, 81.76
Видинска област, 118,543, 86,802, 91.13, 85.92
Врачанска област, 223,692, 151,183, 92.04, 80.91
Габровска област, 131,494, 106,406, 91.23, 86.71
Добричка област, 164,204, 131,114, 76.29, 69.12
Јамболска област, 140,240, 106,884, 89.85, 81.31
Крџалиска област, 55,939, 39,519, 34.10, 25.86
Ќустендилска област, 152,644, 121,351, 93.91, 88.78
Ловечка област, 152,194, 118,346, 89.55, 83.68
Монтанска област, 157,507, 123,820, 86.41, 83.60
Пазарџичка област, 261,260, 206,110, 84.08, 74.80
Перничка област, 145,642, 120,929, 97.20, 90.55
Плевенска област, 280,475, 219,612, 89.90, 81.41
Пловдивска област, 621,338, 540,303, 86.80, 79.10
Разградска област, 67,069, 49,229, 44.00, 39.32
Русенска област, 213,408, 176,413, 80.18, 74.98
Силистренска област, 84,178, 64,050, 59.28, 53.60
Сливенска област, 163,188, 132,697, 74.69, 67.19
Смољанска област, 122,806, 86,847, 87.67, 71.33
Софија-град, 1,124,240, 1,136,433, 96.01, 87.98
Софиска област, 253,536, 210,974, 92.78, 85.24
Старозагорска област, 319,379, 265,618, 86.17, 79.70
Трговишка област, 76,294, 58,371, 55.41, 48.31
Хасковска област, 224,757, 180,541, 80.99, 73.31
Шуменска област, 123,084, 99,446, 60.22, 55.08
Блерим Беџети

Блерим Беџети (роден на година во село Глумово, Скопско) — македонски правник, адвокат и политичар.
1 Животопис
Блерим Беџети е роден на година во село Глумово, Скопско. Дипломирал на Правниот факултет на Приштинскиот универзитет. Помеѓу 2002 и 2005 година работел во Министерството за правда на Република Македонија. Од 2006 до 2009 година бил пратеник. Во периодот 2006-2008 бил член на Законодавно-правната комисија и Комисијата за надзор на работата на Управата за безбедност и контраразузнавање. Од 2008 до 2009 година бил претседател на Комисијата за прашањата на локалната самоуправа. Во периодот 2009-2011 година бил градоначалник на Општина Сарај, поради која функција се откажал од функцијата пратеник. Во периодот од 28 јули 2011 до 19 јуни 2014 година бил Министер за правда на Македонија.
Дани Карвахал

Даниел Карвахал Рамос (|Daniel Carvajal Ramos), - шпански фудбалер, кој игра како десен бек и настапува за шпанскиот Реал Мадрид.
1 Клупска кариера
1.1 Реал Мадрид Кастиља
Карвахал влегува во академијата на Реал Мадрид на десетгодишна возраст и игра во сите формации на клубот. Во текот на 2010 година стига до вториот тим на клубот – Реал Мадрид Кастиља.
Во својата прва сезона за резервниот тим, Карвахал станува стартер и ја презел капитенската лента. Во следната сезона, 2011/12, одигрува 38 натпревари и постигнува два гола, помагајќи му на тимот да се врати во Сегунда дивисион после петгодишно отсуство.
1.2 Бајер Леверкузен
На 11 јули 2012 година, Карвахал преминува во германскиот Бајер Леверкузен, со договор на 5 години. Клаузула во договорот за продажба му дава право на Реал да си го врати Карвахал за сума од 6,5 милиони евра по една сезона, 7 милиони евра по две и 8 милиони евра по три сезони.
Карвахал дебитира за Леверкузен на 1 септември 2012 година со победата со 2 : 0 на домашен терен против Фрајбург. На 25 ноември 2012 година го постигнува својот прв гол за клубот, постигнувајќи го вториот гол за победа од 2 : 1 над Хофенхајм.
1.3 Реал Мадрид
Во 2013 година преминува во тимот на Реал Мадрид за сума од 6,5 милиони евра, согласно клаузулата од договорот за трансфер со Бајер Леверкузен. На 8 јули 2015 година го обновува договорот со Реал Мадрид до 30 јуни 2020 година.
2 Репрезентативна кариера
Карвахал настапува за Шпанија до 18 години, Шпанија до 19 години и Шпанија до 21 година, а на 2 септември 2014 година дебитира за првиот тим на репрезентацијата на Шпанија на пријателскиот меч со репрезентацијата на Франција загубен со 1 : 0 на гости.
3 Успеси
3.1 Клупски
; Реал Мадрид Кастиља
* Сегунда дивисион Б: 2011/12
Реал Мадрид
*Куп на Шпанија (1): 2013/14
*Лига на шампионите (2): 2013/14, 2015/16
*Суперкуп на Европа – (1): 2014
*Светско клупско првенство – 2014
3.2 Национални
* Европско првенство во фудбал за играчи под 19 години: 2011
Валдет Џафери

Валдет Џафери (роден на година во Гостивар) — македонски правник и политичар.
1 Животопис
Валдет Џафери е роден на 30 октомври 1989 година во Гостивар. Во 2008 година завршил средно образование во гимназијата во Гостивар. Првично работел како новинар во ТВ Глоби и ТВ 2 во Гостивар. Во 2012 година станал секретар на Економскиот факултет на Државниот универзитет во Тетово. Високо образование завршил во Универзитетот на Југоисточна Европа во Тетово, и магистерски по кривично право на истиот универзитет. Во периодот 2014-2016 година работел во кабинетот на министерот за правда на Република Македонија.
Во периодот од 5 април 2016 до 1 јуни 2017 година бил Министер за правда на Македонија.
Ракетоплан

Ракетоплан — воздухоплов што користи ракетен мотор за погон, понекогаш како дополнување на млазниот мотор. Ракетопланите можат да постигнат многу поголеми брзини во однос на сличните по големина млазни воздухоплови, но типично за најмногу неколку минути погонување, следено од едрење. Без потреба од кислород од атмосферата, ракетопланите се погодни за летови на многу големи височини. Исто така овозможуваат многу поголеми забрзувања и пократки полетувања.
Ракетите се користеле едноставно да му помогнат на главниот погон во форма на ракетно потпомогнато полетување. Не сите ракетоплани имаат конвенционално полетување како „нормален“ воздухоплов. Некои видови биле лансирани од друго летало, додека други видови полетувале вертикално – носот во воздух, а опашката на земја.
Поради употреба на тешко гориво и разни практични тешкотии во функционирањето на ракетите, поголемиот дел ракетоплани биле изградени за експериментална употреба како ловци-пресретнувачи и семирски летала.
Чима Копи

Чима Копи (|Cima Coppi) — награда која се доделува во најважниот дел на натпреварувањето Џиро д’Италија, една од трите големи трки во велосипедизмот. Искачувањето кое го носи ова име се вредува повеќе за планинскиот пласман отколку другите категоризирани искачувања на трката.
1 Историја
Категоризацијата била првин воведена на Џиро д’Италија 1965 во чест на Фаусто Копи, кој освоил пет изданија на Џиро и три титули во планинскиот пласман во текот на кариерата. Било најавено на 22 април 1965 од тогашниот директор на трката Виченцо Торијано дека највисокиот врв ќе носи двојни повеќе бодови за планинскиот пласман. Торијано помислувал на можни временски бонуси на врвот; меѓутоа, по многу различни мислења, се одлучил за повеќе бодови во планинскиот пласман.
Чима Копи се менува секоја година, што зависи од рутата на Џиро д’Италија, но Чима Копи од највисок дострел е Стелвио, кој со 2.758 метри е највисоката точка на која некогаш се качило Џиро. Стелвио бил користен во 1972, 1975, 1980, 1994, 2005, 2012, 2014 и 2017 година. Било закажно во 1965, 1988 и 2013 година, но рутата била сменета поради временските услови, со соодветни промени кај наградата „Чима Копи“.
2 Список на Чима Копи
+Список на сите награди „Чима Копи“
Година, Планински превој, Надм. височина, Прв на врвот
1965, Превој Стелвио, 2.758 м1.958 м
1966, Превој Пордои, 2.239 м
1967, Тре Чиме ди Лаваредо, 2.320 м
1968, Тре Чиме ди Лаваредо, 2.320 м
1969, Превој Села, 2.214 м
1970, Превој Пордои, 2.239 м
1971, Гросглокнер, 2.506 м
1972, Превој Стелвио, 2.758 м
1973, Превој Џау, 2.236 м
1974, Тре Чиме ди Лаваредо, 2.320 м
1975, Превој Стелвио, 2.758 м
1976, Кули Вајолет, 2.758 м
1977, Превој Валпарола, 2.200 м
1978, Превој Валес, 2.033 м
1979, Превој Пордои, 2.239 м
1980, Превој Стелвио, 2.758 м
1981, Тре Чиме ди Лаваредо, 2.320 м
1982, Кол д’Изоар, 2.361 м
1983, Превој Пордои, 2.239 м
1984, Превој Пордои, 2.239 м
1985, Превој Семпионе, 2.005 м
1986, Превој Пордои, 2.239 м
1987, Превој Пордои, 2.239 м
1988, Превој Стелвио, 2.758 м, —
1989, Превој Гавија, 2.621 м, —
1990, Превој Пордои, 2.239 м
1991, Превој Пордои, 2.239 м
1992, Превој Пордои, 2.239 м
1993, Превој Пордои, 2.239 м
1994, Превој Стелвио, 2.758 м
1995, Кол Ањел, 2.744 м, —
1996, Превој Гавија, 2.621 м
1997, Превој Пордои, 2.239 м
1998, Превој Села, 2.214 м
1999, Превој Гавија, 2.621 м
2000, Кол Ањел, 2.744 м
2001, Коле Фауниера, 2.511 м, —
2002, Превој Пордои, 2.239 м
2003, Коле д’Езискје, 2.366 м
2004, Превој Гавија, 2.621 м
2005, Превој Стелвио, 2.758 м
2006, Превој Гавија, 2.621 м
2007, Кол Ањел, 2.744 м
2008, Превој Гавија, 2.621 м
2009, БлокхаусСестриере, 2.064 м2.039 м
2010, Превој Гавија, 2.621 м
2011, Превој Џау, 2.236 м
2012, Превој Стелвио, 2.758 м
2013, Превој СтелвиоТре Чиме ди Лаваредо, 2.758 м2.320 м
2014, Превој Стелвио, 2.758 м
2015, Коле деле Финестре, 2.178 м
2016, Кол Ањел, 2.744 м
2017, Превој Стелвио, 2.758 м
3 Библиографија
*
Тодор Јаковов

Тодор Стефанов Јаковов нерекуван Расим (, - , ) — македонски револуционер, деец на МРО и тетовски војвода.
1 Животопис
Јаковов е роден на 10 мај 1881 година во Тетово. Во1902 година убил некој турски убиец и побегнал во планина. За време на Илинденското востание пренел 25 коња, натоварени со оружје, во реонот на војводата Иван Наумов Аљабакот и станал негов четник. До 1906 година останал во четата на Иван Наумов и учествувал во битките кај Павлешенци, Крапа и Ореше.Потоа станал помошник војвода кај скопскиот војвода Васил Аџаларски, но во 1907 година го напуштил скопскиот крај. Подоцна станал самостоен војвода во Тетовско, каде се борел против српската пропаганда.
За време на Првата балканска војна бил определен за војвода на чета во Кривопаланечко, но четата бил расформирана и тој се вклучил во Македонските доброволни чети, каде служел во првата чета на вториот скопски баталјон. Участвувал во Битката кај Шаркој како командир на вод и бил тешко ранет за време на десантот од 26 јануари 1913 година. По војната се утврдил во Софија и преживувал со ситен занает.
Мајкл Брамос

Михалис "Мајк" Антонис Брамос (роден на 27 мај 1987 во Харпер Вудс) е грчки кошаркар, бек или крило на Рејер Венеција.
1 Титули
*Грчко првенство
:Панатинаикос: 2012-2013, 2013-2014
*Куп на Грција
:Панатинаикос: 2013
Намик Докле

Намик Хамза Докле (|Namik Dokle, р. , ) — албански политичар со македонско етничко, горанско потекло, поранешен вицепремиер на Албанија и поранешен претседател на парламентот на Албанија.
1 Животопис
1.1 Ран живот
Роден е на 11 март 1946 година во Драч. По народност е Горанец - албански Македонец, со потекло од с. Борје, Кукушко.
Во 1970 година завршува високо образование на во Тирана, каде студира аграрна економика, како и на , каде студира новинарство.
1.2 Кариера
Помеѓу 1970-1983 година работи како новинар во весникот „Пуна“, а од 1983 до 1989 година е негов главен уредник. Во 1991 г. е главен уредник на весникот „З`ри и Популит“.
Намик Докле е еден од раководителите на социјалистичката партија на Албанија од 1991 година. Помеѓу 1991-2000 година е пратеник од СПА во албанскиот парламент. Од 1992 до 1997 година е претседател на парламентарната група на СПА, како и заменик-претседател на СПА (1992-1996). Од 2001 до 2002 година е претседател на парламентот на Република Албанија.
Во третата влада на Фатос Нано (2002-2005) е вицепремиер.
Ги владее шпанскиот, францускиот и рускиот јазик.
2 Поврзано
* Назиф Докле
* Зехрудин Докле
Алфавил (филм од 1965)

Алфавил, чудната авантура на Леми Кошн (француски: ''Alphaville, une étrange aventure de Lemmy Caution'') - француски филм од 1965 година, во режија на Жан-Лик Годар, кој е автор и на сценариото. Главните улоги ги играат: Еди Константин, Ана Карина, Аким Таримоф и Хауард Вернон. Во 1965 година, филмот бил добитник на наградата „Златна Мечка“ на Филмскиот фестивал во Берлин.
1 Содржина
Американскиот таен агент Леми Кошн (го игра Константин), кој лажно се претставува како Иван Џонсон, божемен новинар на весникот „Фигаро-Правда“ пристигнува во Алфавил, главниот град во една далечна галаксија, со цел да го пронајде и убие професорот фон Браун (го игра Вернон), кој во минатото бил прогонет од Земјата и потоа вовел диктатура во Алфавил. Леми воопшто не се вклопува во чудниот стил на живеење во градот. Имено, во Алфавил, луѓето носат броеви за идентификација напишани на нивните тела, некои зборови се забранети и исфрлени од употреба, луѓето се осудуваат на смрт за банални нешта, а чувствата се забранети. Всушност, со целиот живот владее суперкомпјутерот „Алфа 60“ кој постојано ги планира, пресметува и контролира сите постапки на луѓето. Во градот, Леми најпрвин се среќава со Хенри Диксон (го игра Таримоф), кој набргу умира. Истовремено, Леми ја запознава ќерката на фон Браун, Наташа и се вљубува во неа. Набргу, Леми е уапсен и испрашуван од суперкомпјутерот. Кога полицијата ја апси Наташа, Леми оди во лабораторијата на фон Браун и го убива, а потоа со Наташа го напушта градот.
Пондерирана аритметичка средина

Пондерирана аритметичка средина – мерка слична на обичната аритметичка средина (најчестиот вид на просек), освен што наместо секој од податоците да придонесува еднакво на финалната средна вредност, некои од податоците придонесуваат повеќе од другите. Поимот пондерирана средна вредност игра улога во статистиката, а во поопшт облик постои и во повеќе други области на математиката.
Ако сите пондери се исти, тогаш пондерираната средина е еднаква со аритметичката средина. Иако во општ случај пондерираните средини се однесуваат слично како аритметичките средини, сепак имаат неколку контраинтуитивни својства, како што е примерот со Симпсоновиот парадокс
1 Основен пример
Во две училишни одделенија, едното (А) со 20 ученици, другото (Б) со 30 ученици, учениците ги оствариле следниве бодови на тестот:
:Одделение А = 62, 67, 71, 74, 76, 77, 78, 79, 79, 80, 80, 81, 81, 82, 83, 84, 86, 89, 93, 98
:Одделние Б = 81, 82, 83, 84, 85, 86, 87, 87, 88, 88, 89, 89, 89, 90, 90, 90, 90, 91, 91, 91, 92, 92, 93, 93, 94, 95, 96, 97, 98, 99
Обичната средина на одделението А е 80, а на одделението Б е 90 бода. Обичната средина од 80 и 90 е 85, средната вредност од просеците на двете одделенија. Ова не ја зема предвид разликата во бројот на ученици во одделенијата (20 во А и 30 во Б). Значи вредност 85 не ја покажува средната вредност на бројот на бодови на учениците (во двете одделнија). Просечниот број на бодови може да се добие со пресметување на средна вредност на бодовите од сите ученици, без разлика од одделението (збир на сите бодови и поделено со бројот на ученици):
:<math>
\bar{x} = \frac{4300}{50} = 86.
</math>
Ова, исто така може да се добие со пондерирање на одделенијата со бројот на ученици во секое одделение:
:<math>\bar{x} = \frac{(20\times80) + (30\times90)}{20 + 30} = 86.</math>
На овој начин, со пондерираната средина можно е да се најде средниот број на бодови по ученик во случај кога се познати само средните вредности на одделенијата и бројот на ученици во секое одделение.
2 Поврзано
* Аритметичка средина
* Просек
* Пондерирање
* Геометриска средина
* Пондерирана геометриска средина
* Пондериран просечен трошок на капиталот
Боби Спирковски

Боби Спирковски — македонски адвокат, бизнисмен,политичар и еден од основачите на Демократска алтернатива. Во периодот од 30 ноември 1998 година до 28 јули 2000 година ја извршувал функцијата Министер за транспорт и врски на Република Македонија.
Антони Пешев

Антони Пешев (р. во Скопје) — македонски политичар, претседавач на Собранието на Стопанската комора на Македонија.
1 Животопис
Антони Пешев е роден во година во Скопје. Дипломирал на Електротехничкиот универзитет во Скопје по специјалност компјутерска техника и автоматика.
Во периодот од 4 септември 1992 година до 20 декември 1994 година ја извршувал функцијата Министер за урбанизам, градежништво, транспорт и екологија на Република Македонија. По авионската несреќа кај Охрид, која била трета авионска несреќа во последните 16 месеци, поднел оставка од морални причини.
На 18 февруари 2010 година бил избран за потпретседател на Стопанската Комора на Република Македонија, додека во 2015 година станал Претседавач на Собранието на Стопанската комора на Македонија.
Димитар Бузлевски

Димитар Бузлевски (роден во година во Јанковец, Ресенско) — македонски политичар.
1 Животопис
Димитар Бузлевски завршил на Економскиот факултет во Скопје. По дипломирањето, тој се вработил во претпријатието „Агроплод“ во Ресен. Во периодот од 20 декември 1994 година до 29 мај 1997 година, тој ја извршувал функцијата Министер за урбанизам, градежништво, транспорт и екологија на Република Македонија, и до 1998 година бил потпретседател на Владата на Република Македонија.
Бузлевски бил и член на пратеничката група на Собранието на Македонија за соработка со Собранието на Република Албанија, член на пратеничката група на Собранието на Македонија за соработка со Собранието на Република Полска. Во 1998 година, тој бил избран за пратеник на Собранието на Македонија.
На Локалните избори од 2005 година, Бузлевски бил избран за Градоначалник на Општина Ресен, и на оваа функција се задржал до 2009 година. Во 2012 година бил исклучен од членството на СДСМ, по кое на Локалните избори од 2013 година се кандитирал повторно за Градоначалник на Општина Ресен, но на изборите не победил.
Светски економски форум

Светски економски форум (англиски: ''World Economic Forum'') - меѓународна непрофитна фондација, со седиште во Швајцарија. Секоја година, оваа организација го одржува познатиот самит во градот Давос.
1 Историјат
Фондацијата е основана во 1971 година од Клаус Шваб, професор по бизнис на Универзитетот во Женева. Првобитното име на фондацијата било Европски менаџмент форум, а во 1987 година била наречена Светски економски форум. Во 2015 година, таа била признаена како меѓународна организација за јавно-приватна соработка.
2 Мисија и организација
Мисијата на Светскито економски форум е „посветеност кон подобрување на состојбите во светот преку ангажман на бизнис, политичките, академските и други водачи во општеството за обликување на глобалните, регионалните и индустриските агенди“. Светскито економски форум има седиште во Швајцарија, како и четири канцеларии во: Њујорк, Пекинг, Токио и Сан Франциско. Канцеларијата во Сан Франциско била отворена во 2016 година, со цел да ги покрива прашањата поврзани со т.н. четврта индустриска револуција.
Со фондацијата управува Одбор составен од истакнати светски претставници од бизнисот, политиката, академскиот свет и граѓанското општество. Притоа, членовите на Одборот не ги застапуваат личните интереси, туку се грижат за мисијата и вредностите на фондацијата. Светскиот економски форум има 1.000 членки, а тоа се големите светски компании со годишен промет над пет милијарди долари. Принципот на членство бил воведен во 1976 година. Фондацијата се финансира од своите членки, а годишната членарина е поставена скалесто според степенот на активност на членките. На пример, членките кои имаат статус „стратешки партнер“ плаќаат членарина од 600.000 швајцарски франци.
3 Активности
Светскиот економски форум организира бројни средби на кои учествуваат директори на големи светски компании, амбасадори, претседатели и премиери на држави, новинари, универзитетски професори итн. Притоа, фондацијата организира бројни иницијативи од областа на здравјето, образованието, борбата против корупцијата, заштитата на животната средина итн. Во 2017 година започнала Коалицијата за иновации за подготвеност во однос на епидемии, која со финансиска поддршка од околу половина милијарда долари (обезбедени од владите на Германија, Јапонија и Норвешка, како и Фондацијата на Бил и Мелинда Гејтс) има за цел да обезбеди вакцини за борба против глобалните епидемии. Исто така, Форумот издава и разни извештаи, како: Извештајот за глобалната конкурентност, извештаите за глобалниот туризам, за глобалните ризици, за глобалниот јаз меѓу родовите итн. Најпозната активност на Форумот се средбите што ги организира, вообичаено шест до осум средби годишно, кои се одржуваат на различни континенти. Сепак, најпознат е годишниот самит во Давос на кој може да се учествува само со посебна покана.
Агрон Буџаку

Агрон Буџаку — македонски политичар. Во периодот од 2 јуни 2004 до 15 ноември 2004 ја извршувал функцијата Министер за транспорт и врски на Република Македонија и потпретседател на Собранието на Македонија.
Во 2009 година бил кандидат за Претседател на Македонија од редовите на ДУИ, а по изборите бил назначен за Амбасадор на Македонија во Франција, чија должност ја извршувал до 2015 година. Во 2016 година бил избран за директор на Центарот за управување со кризи.
2 Наводи
Агрон Буџаку — македонски политичар. Во периодот од 2 јуни 2004 до 15 ноември 2004 ја извршувал функцијата Министер за транспорт и врски на Република Македонија и потпретседател на Собранието на Македонија.
Во 2009 година бил кандидат за Претседател на Македонија од редовите на ДУИ, а по изборите бил назначен за Амбасадор на Македонија во Франција, чија должност ја извршувал до 2015 година. Во 2016 година бил избран за директор на Центарот за управување со кризи.
2 Наводи
|-
Аква Блу Спорт

Аква Блу Спорт (|Aqua Blue Sport; кратенка според UCI: ABS) — професионална континентална велосипедска екипа основана во Ирска во 2017 година, која учествува на континенталните трки и добива специјални покани на трки од Светската турнеја.
Екипата била основана од стопанственикот Рик Делани, кој обезбедил финансирање за најмалку четири сезони со двегодишни договори за возачите.
1 Состав на екипата
Велосипедисти во рамки на екипата се следниве:
Рејер Венеција Местре

Рејер Венеција Местре е италијански кошаркарски клуб од градот Венеција, провинцијата Венето.
Основан во 1872 година како гимнастички клуб Социета Спортива Костантино Рејер, започнува со спонзорирање кошарка во 1907 година, со формирање на клубот познат како Палаканестро Венеција. Клубот досега има освоено две скудета (шампионски титули на Италија) : во сезоните 1941-1942 и 1942-1943.
Рејер Венеција својте домашни натпревари ги игра во салата Паласпорт Џузепе Талиерчо која се наоѓа во месноста Каверњано и собира околу 3.500 гледачи. Боите на клубот се бордо црвена, златна и бела, а најчесто играат во бордо дресови и бордо шорцеви со златна боја од страните.
1 Играчи
1.1 Моментален ростер
Рејер Венеција Местре состав
П, 0, Маркиз Хајнс
КЦ, 2, Хрвоје Периќ
Б, 3, Доминик Џонсон
Б/К, 6, Мајкл Брамос
Б, 7, Стефано Тонут
П, 10, Андреа Де Николао
Б, 11, Мајкл Џенкинс
К, 12, Гедиминас Орелик
КЦ, 14, Томас Рес
К, 17, Томаш Кизлинк
Ц, 19, Пол Билига
К/Б, 30, Бруно Черела
Ц, 50, Мичел Ват
Главен тренер: Валтер Де Рафаеле
(К.) - Капитен Ц - Центар / КЦ - Крилен центар / К - Крило / Б - Бек / П - Плејмејкер
2 Титули
2.1 Домашни натпреварувања
* Италијанско првенство : 3
:1941-1942, 1942-1943, 2016-2017
3 Спонзори
color:white; Период, color:white; Спонзор
1966-1970, Noalex
1970-1973, Splügen
1973-1980, Canon
1980-1984, Carrera
1984-1987, Giomo
1987-1990, Hitachi
1991-1993, Scalini
1993-1994, Acqua Lora
1994-1995, San Benedetto
1998-2001, Panto
2005-2006, Acqua Pia Antica Marcia
2006-, Umana
Ширина на честотен опсег

Ширина на честотен појас, скратено честотен опсег или фреквенциски опсег — ширина на честотниот интервал на комуникацискиот канал кој се користи за комуникација меѓу предавателната и приемната страна.
Честотниот опсег може да се искаже и како разлика меѓу долната и горната гранична честота на сигналот или опсегот на честоти кои ги користи некоја опрема. Мерка за ширина на честотниот појас е херц.
1 Појаснување
Честотниот опсег е централен поим во телекомуникациите, со значајно влијание во многу области вклучувајќи ја информатиката, радиокомуникациите, обработката на сигнали и спектроскопијата.
Со оглед дека во денешно време надвладува областа на дигиталните над аналогните телекомуникации, поимот на честотен опсег, благодарение на теоремата за земање на примероци, тесно е поврзан со поимот проток на податоци, односно ширината на честотниот опсег за количината податоци која може да се пренесе преку комуникацискиот канал во единица време.
2 Пример
Како пример може да се даде честотниот опсег на честотите на говорен канал. Најниската честота на говорниот канал е f<sub>1</sub>=300 Hz, а највисоката f<sub>2</sub>=3000 Hz. Така ширината на честотниот појас на говорен канал е:
ШФП = f<sub>2</sub>-f<sub>1</sub> = 3000-300 = 2700 Hz.
3 Дигитални телекомуникации
Ширината на честотниот појас во дигиталните телекомуникации е количината на податоци која во одреден временски период се разменува меѓу предавателната и приемната страна. Единица за ширина на честотниот појас е b/s.
3.1 Интернет
Потребата за поголема ширина на честотниот појас постојано расте, како во магистралната, така и во пристапната телекомуникациска мрежа. Така од некогашната модемска врска преку телефонска линија, преку АДСЛ, се стигна до обезбедување на пристап од 1 Gb/s преку оптички пристап.
Херенфен

Херенфен (|Heerenveen, |It Hearrenfean) — град и општина во Фризија на северот на Холандија.
1 Историја
Градот е основан во 1551 од страна на три лордови како локација за ископување на тресет кој се користи за произвдство на гориво, па оттука и името ( '' Heer '' е "Господ", '' Veen '' е "тресет "). Херенфен бил еден од традиционалните единаесет градови во Фризија кој не ги имал добиено т.н. градски права. Сепак тој е еден од наголемите градови во покраината.
Ветерницата Велхелген, Херенфен или '' Tjepkema е Molen '' е единствената преживеана од седумдесеттите која постоела во Херенфен.
2 Населени места
Население заклучно од 1 јануари 2014:
Херенфен (29,750), Бонтебуккo (440), Де Книпеe (1470),Херслот (290), Хорнстерзвах (890), Јубеха (3270) Катлајк, (630), Лаунјеберд (450), Милдам (740), Ниувехорн (1500), Ниувесхот (140), Орањњвуд (1030), Аудхорне (850) Аудсхот (1480), Рерванд, (290) и Тјалеберд (730).
3 Музеј
* Музеј Белведере - модерна и современа уметност
4 Сообраќај
Железничка станица Херенфен
5 Локална влада
Локалната влада се состои од 27 пратенички места.
6 Спорт
Херенфен е познат по своите спортски достигнувања и спортските објекти на светско ниво. Тоа се однесува на Абе Ленста фудбалскиот стадионот и Тиалф арената за брзо лизгање, која била една од првите затворени 400 лизгалишта во светот, и каде што на годишно ниво се одржувале многу меѓународни настани кој привекувале голем број луѓе. Тиалф е исто така дом на тимот на Херенфен Флаери во хокеј на мраз .
Фудбалскиот тим на, Херенфен е редовен учесник во Холандска прва лига, како и во Лига Европа, а едно неговите најголеми достигнувања на тимот, е нивното квалификување за Лигата на шампионите во 2000 година.
Во 2006 година, проектот "Sportstad" (Спорт Сити) бил завршен, во кој биле вклучени сала за гимнастика, базен и продолжување на фудбалскииот стадион. Стадионот Абе Ленстра е невообичен наспрема бројот на жителите на градот, бидејќи градот има помалце жители од капацитетот на стадионот.
7 Збратимени градови
* Ришон Израел, Израел
Кун Бауман

Кун Бауман (|Koen Bouwman; р. ) — холандски професионален друмски велосипедист, кој вози за UCI World Tour екипата .
Бил именуван во почетниот состав за Вуелта а Еспања 2016. Во мај 2018 година бил вклучен во почетниот состав за Џиро д’Италија 2018.
1 Достигнувања
;2014
: 10. Класик Волта Лимбург
;2015
: 1. Етапа 5 Џиро дела Вале д’Аоста
: 1. Планински пласман Тур де Норманди
: 4. Национално хронометарско првенство под 23 години
: 6. Париз-Тур за младинци
: 7. Трка околу Горна Австрија
;2017
: Критериум ди Дофине
::1. Планински пласман
::1. Етапа 3
: 5. Национално хронометарско првенство
;2018
: 1. Етапа 5 (ТТТ) Трка околу Британија
: 5. Краен пласман Сетимана Интернационале Копи е Бартали
: 9. Гран Премио Бруно Бегели
;2019
: 1. Етапа 1 (ТТТ) Трка ОАЕ
1.1 Распоред на резултатите на големите трки
Голема трка, 2016, 2017, 2018
Џиро, —, —, 50
Тур, —, —, —
Вуелта, 123, 41, —
СО = се откажал; — = не учествувал
Разлог (област)

Разлог (или Разлошко) — историско-географска област во Пиринска Македонија сместена во Разлошката Котлина.
По областа е наречен и денешниот град Разлог, кој до 1925 г. изворно се нарекувал Мехомија.
1 Географски особености
Котлината се протега во горното поречие на реката Места меѓу планините Рила на север, Пирин на југозапад и југ и Родопите на исток. Во правец ЗСЗ-ИЈИ долга е 21 км, со просечна ширина од 12 км. Котлинското дно се наоѓа на средна надморска височина од 940 м. Во североисточниот дел меѓу Рила и Родопите се наоѓа Беличкото Поле, кое претставува дел од неа.{
"type": "FeatureCollection",
"features": []
}Западниот дел на котлината е рамен, исполнет со терцијарни наслаги, покриени со ледничконаносен материјал, а источниот дел е ридест. Кај градот Добриништа и селата Бања и Елешница извираат топли минерални извори, а има и наоѓалишта на нискокалорични лигнитни јаглени. Климата е типично планинска со средоземно влијание. Котлината се одводнува во реката Места, која минува низ нејзиниот ридест источен дел и нејзините притоки: десни — Беличка Река, Исток (со притоките Бела Река и Глазне) и Добринишка Река; леви — Златарица. Почвата е кафеава планинска (во периферните делови) и алувијална и делувијална (во котлинското дно и по теченијата на реките). Климатските и почвените услови се погодни за одгледување на раноградинарски култури.
2 Населени места
Во Разлошката Котлина и по нејзината периферија со околните планини се наоѓаат 4 града (Банско, Белица, Добриништа и Мехомија), како и 8 села (Бања, Бачево, Годлево, Хахњово, Горно Драглишта, Долно Драглишта, Елешница и Краиште).
Општина, Име, Тип, Население (2024)
Општина Банско, Банско, Град, 10.017
Добриништа, Град, 2.544
Општина Разлог, Мехомија, Град, 11.040
Бања, Село, 2.656
Бачево, Село, 1.404
Елешница, Село, 1.093
Горно Драглишта, Село, 721
Долно Драглишта, Село, 574
Недобарско, Село, 504
Годлево, Село, 403
Општина Белица, Белица, Град, 2.949
Краиште, Село, 2.379
Хахњово, Село, 1.185
3 Сообраќај
Низ котлината минуваат делови од два државни пата:
* Од северозапад кон југоисток, во долж. од 15,5 км — потег од второкласниот пат бр. 19 Симитли – Банско – Неврокоп – ГКПП „Илинден“.
* Од североисток кон југозапад, во долж. од 13,7 км — потег од второкласниот пат бр. Званичево – Велинград – Мехомија.
Низ котлината поминува и крајниот потег од трасата на теснолиниската железница Септември – Добриништа.
4 Поврзано
* Беличко Поле
5 Топографска карта
* , размер: 1:100 000